Rita Levi-Montalcini Laurea in medicina e chirurgia Ła ga ciapà el premio Nobel par ła medisina inte el 1986 e nominà senatora a vita inte el 2001. Xe vegnùa a mancare el 30 de diçenbre 2012, al'età de 103 ani. Dopo aver studià medisina a l'università de Turin, dove a l'età de vint'ani ła xe 'ndà drento ła scoła medica de l'istòłogo Giuseppe Levi, ła ga tacà i studi sol sistema nervoxo che el gavarìa proseguìo par tuta ła so vita, salvo qualche breve interusion inte el periodo de ła seconda guera mondiałe. Ła se ga łaureà inte el 1936. Inte el 1938, in quanto ebrea, ła ga dovesto, a cauxa de łe łegi rasiałi fasiste, a emigrar in Belzo co Levi, dove ła ga continuà łe so ricerche inte on łaboratorio caxałingo. Quando i todeschi, inte ła primavera del 1940, i ga invadesto el Belzo, ła torna a caxa soa a Turìn dove łe cantinua a łaorar a caxa soa dove col so maestro Giuseppe Levi ła taca a fare ricerche so ło sviłupo del sistema nervoso inte embrioni de połastro. I so primi studi i xe dedicai ai mecanismi de formasion del sistema nervoso dei vertebrati. Inte el 1947 ła ga proseguio łe so riserche al Departemento de Zoołogia de ła Washington University , dove ła xe restà fin al 1977. Inte el 1951-1952 ła ga descoerto el noto come NGF , che el xoga on ruoło esensial inte ła crèsita e diferensiasion de łe celule nervoxe sensoriałi e sinpatiche. Par sirca trent'ani ła ga proseguìo łe riserche so sta mołecoła proteica e sol so mecanismo d'asion, par łe cuałi inte el 1986 ła xe sta insignìa del Premio Nobel par ła medisina insieme al statunitense Stanley Cohen. Dal 1961 al 1969 ła ga direto el Sentro de Ricerche de Neurobiołogia del Consiglio Nazionale delle Ricerche in cołaborasion co l'Istituto de Biołogia de ła Washington University, e dal 1969 al 1979 el Łaboratorio de Biołogia celulare. Dopo esarse ritirà da sto incarico ła ga continuà łe so ricerche come risercador e dal 1979 al 1989, e dal 1989 al 1995. Dal 1993 al 1998 ła ga presiedù l'Istituto dell'Enciclopedia Italiana. Ła xe menbro de łe pì prestigioxe academie sientifeghe internasionałi, cuałi l'Accademia Nazionale dei Lincei, l'Accademia Pontificia, l'accademia nazionale delle scienze dita dei XL, ła National Academy of Sciences statunitense e ła Royal Society. Ła xe sta nominà senatore a vita dal presidente de ła Republica Carlo Azeglio Ciampi El 1° agosto del 2001. Particołarmente sensìbiłe ai temi de ła difexa de l'anbiente e del sviłupo sostenibiłe, inte el 1998 ła ga fondà ła sesion itałiana de Green Cross International, ong riconosesta da łe Nasion Unìe co Mikhail Gorbaciov presidente, de cui ła xe consejero. Muhm, Myriam : "Vage Hoffnung für Parkinson-Kranke"- Überlegungen der Medizin-Nobelpreisträgerin Rita Levi Montalcini , Süddeutsche Zeitung, Nr. 293, 22. Dezember 1986 Levi Montalcini, Rita , Gli elefanti Saggi, Garzanti, 1999 . Rita Levi-Montalcini, , Tip.